شه‌فه‌ق نيوز/ نرخ نه‌فت له‌ بازاڕه‌يل جه‌هان روى له‌ نزمه‌وبوين كردگه‌و نرخ هه‌ر به‌رميليگيش نه‌فت برنت وه‌ 52 دۆلار و 41 سه‌نت مامڵه‌ وه‌پيه‌و كريا.
وه‌ل ئه‌وه‌يشا نرخ هه‌ر به‌رميليگ نه‌فت خام ئه‌مريكى له‌ بازاڕه‌يل جه‌هان ره‌سيه‌ 49 دۆلار و 49 سه‌نت، يه‌يش له‌وه‌ختيگ له‌ ماوه‌ى گوزه‌يشت و دوياى ريككه‌فتنيگ ئۆپيك ئه‌را كه‌مه‌وكردن به‌رهه‌مهاوردن نه‌فت، نرخ نه‌فت روى له‌ به‌رزه‌وبوين كرد وه‌ جووريگ ك نرخ هه‌ر به‌رميليگ ره‌سيه‌ 58 دۆلار.
جى باسه‌، بڕياريشه‌ ريكخرياگ ئۆپيك له‌ 25 مانگ ئاينده‌ دتنيشتنيگ له‌وه‌ر دياريكردن سياسه‌ت ريكخريايه‌گه‌ ئه‌را نيمه‌ى دويه‌م ئمساڵ ساز بكا.
